Antipapa Klement VIII
Klement VIII, rođen kao Gil Sánchez Muñoz bio je antipapa katoličke crkve, od 1423. do 1429. za pontifikata pape Martina V.

Sánchez je izabran kao nasljednik Antipape Benedikta XIII, koji je uporno odbijao priznati Martina V. kao zakonitog papu u vrijeme Velike zapadne šizme. Benedikt je za svoje vladavine imenovao i sebi odane kardinale, koji su 20. juna 1423. u valencijskom zamku Peníscola pod utjecajem aragonskog kralja Alfonsa V, izabrali Sáncheza koji si je odabrao ime Klement VIII. 

Jedan od benediktovih kardinala Jean Carrier žestoko se usprotivio izboru, izjavivši da je Sánchez loš kandidat i njegov izbor nevažeći, pa je Klement je odgodio svoju konsekrekaciju do 19. maja 1426.

Alfonso koji je prezirao Martina koristio je Klementa protiv njega, ali kad se kasnije izmirio s njim, bespomoćni Klement odlučio je da se javno 
26. jula 1429. odrekne svih svojih dekreta i iznese svoj slučaj. Izjavio je da je prihvatio izabor za papu u uvjerenju da je to jedini način da se vrati crkveni mir, kao i to da je abdikacija njegov lični izbor.

Nakon tog se povukao na Mallorcu u San Mateo, i pozvao sebi odane kardinale da priznaju Martina kao legalnog papu, tim potezom je okončao Veliku zapadnu šizmu.

Crkveni cenzori oprostili su sve prijašnje grijehe, pa je nakon tog kao Sánchez izabran za biskupa Mallorce.

Izvori

Vanjske veze 

 Clement (VIII) 

Antipape